text: Soleiðis koma Føroyar til EM
text: #000001
text: Tað “lættasta” er at greiða setningin við fáa stig í Eysturríki sunnudagin og skriva søgu. Annars er tað bundið av, hvat hendir í serliga hinum dystinum í bólkinum.
text: #000002
text: Elias Ellefsen á Skipagøtu og hinir á føroyska manslandsliðnum hava EM-laguna í egnum honum. Ymisk roknistykkir kunnu tó koma í spæl sunnukvøldið (Mynd: Sverri Egholm)
text: #000003
text: Tað at Føroyar vunnu á Ukraina mikukvøldið var so at siga alneyðugt. Sjey-máls sigurin ger, saman við flotta heimasigrinum í Rumenia í síðsta mánaða, at føroyska liðið er í sera góðari støðu í EM-undankappingini.
text: #000004
text: Vit vita tó ikki endaligt, um tað fer at bera ella bresta fyrrenn sunnukvøldið. Í fyrsta lagi er tað um 18.30-tíðina, tá síðsta bríksl í Bregenz ljóðar. Eysturríkski býurin kann gerast stórur partur av føroyskari hóndbóltssøgu, um Føroyar megna at fáa stig móti favorittunum. Eysturríki hevur longu vunnið bólkin og hevur sum so einki ítøkiligt at spæla fyri.
text: #000005
text: Føroyar fáa stig. Um hetta hendir er føroyska liðið víðari til EM-endaspælið. So einfalt er tað: Javnleikur ella sigur geva atgongumerki til Týsklands næsta ár. So er bara spurningurin, um tað verður sum tvey’ari ella trý’ari.
text: #000008
text: Um Føroyar tapa, skulu vit fyrst hyggja uppá, hvat hin dysturin í bólkinum endar. Um Ukraina vinnur við fleiri enn sjey málum, so kann tað gerast ein trupulleiki. Í so fall hava Føroyar, Rumenia og Ukraina øll fýra stig, og so er málúrttøkan í innanhýsis dystum landanna millum avgerandi. Har kann átta-máls tapið fyri Rumenia gerast ein meinbogi, men sjey-máls sigurin á Ukraina mikudagin kann gera mun rætta vegin.
text: #000009
text: Átta bólkar eru í undankappingini, og fýra teir bestu trý’ararnir koma víðari. Í løtuni eru Føroyar bestar av hesum trý’arunum. Hetta tí at bert stig móti liðum sum eru í topp-trý telja, og Føroyar hava vunnið á Rumenia og hava góða málúrttøku eisini.Bert tvey onnur lond, sum eru trý’arar í løtuni, hava megnað hetta. Tey eru Grikkaland og Bosnia. Tað er tíbetur ósannlíkt, at hesi bæði, umframt tvey onnur, yvirhála Føroyar. Málúrtøkan hjá Føroyum kann eisini vera ein munur, um fleiri lið koma uppá tvey stig í hesum rokniskapinum.
text: #000010
text: Nú skal føroyska liðið eisini royna at fáa stig á útivølli. Um hetta eydnast merkir tað, at vit eiga eitt EM-pláss (Mynd: Sverri Egholm)Trý'ara rokniskapurin nú øll liðini hava ein dyst eftir (Kelda: EHF)
text: #000011
text: Nøkur onnur úrslit í ymiskum bólkum kunnu eisini gera seg galdandi, men í høvuðsheitinum er tað ósannlíkt, at Føroyar ikki vera ein av bestu trý’arunum - um vit væl at merkja enda nummar trý i bólkinum. Minst fýra úrslit skulu ganga okkum ímóti, og í hesum dystunum eru "trý'ararnir" ikki favroittar.
text: #000012
text: Føroyska liðið skal hugsavna seg um at gera sítt. Liðið hevur vant saman í dag og í morginárini ferðast hópurin til Eysturríkis, umvegis Keypmannahavn og Zurich.
text: #000014
text: Kvinnurnar komnar uppá pláss í Kýpros
text: #000018
text: Brandur skoraði sítt fyrsta mál fyri Fredrikstad
text: #000021